किसी का भाई..ने पहले दिन 15.81 करोड़ का बिजनेस किया; 10 सालों में सबसे खराब ओपनर बनी
Kisi ka Bhai Kisi ki JaanLatest Movies Box Office Collection; What is the Total COLLECTION OF Kisi ka Bhai Kisi ki Jaan सलमान खान की फिल्म किसी का भाई किसी की जान ने पहले दिन  15.81 करोड़ का बिजनेस किया है। ईद के मौके पर रिलीज ये सलमान की अब तक की कमजोर ओपनिंग वाली फिल्म साबित हुई है।
सलमान खान की फिल्म किसी का भाई किसी की जान ने पहले दिन 15.81 करोड़ का बिजनेस किया है। ईद के मौके पर रिलीज ये सलमान की अब तक की कमजोर ओपनिंग वाली फिल्म साबित हुई है। तकरीबन 5 हजार से ज्यादा स्क्रीन्स पर रिलीज होने के बावजूद फिल्म के आंकड़े बेहतर नहीं कहे जा सकते।
ईद हमेशा से सलमान खान के लिए लकी साबित रही है। इस मौके पर रिलीज होने वाली उनकी फिल्में ब्लॉकबस्टर ओपनिंग लेती हैं लेकिन इस बार मामला उल्टा पड़ गया है।
इस बार सलमान के लिए फीकी साबित रही ईद
ईद के मौके पर रिलीज हुई सलमान की पिछली 8 फिल्मों की बात करें तो किसी का भाई किसी की जान उनमें सबसे पीछे रह गई है। 2010 में रिलीज फिल्म दबंग को छोड़ दिया जाए तो ईद पर रिलीज सभी फिल्मों ने 20 करोड़ से ज्यादा का फर्स्ट डे कलेक्शन किया था।
2019 में रिलीज हुई 'भारत' ने पहले दिन 42.30 करोड़ का कलेक्शन कर रिकॉर्ड बना दिया था। यहां तक कि 2012 में आई फिल्म एक था टाइगर ने 32.92 करोड़ की ओपनिंग ली थी लेकिन 2023 में चीजें बदल गईं।
पॉजिटिव रिस्पॉन्स के बावजूद आंकड़े काफी कमजोर
फिल्म को क्रिटिक्स और ऑडियंस दोनों तरफ से मिक्स्ड रिस्पॉन्स देखने को मिल रहा है। दैनिक भास्कर की तरफ से भी फिल्म को चार स्टार मिले हैं। हालांकि इसके बावजूद थिएटर्स में उतनी भीड़ नहीं देखी गई। ट्रेड्स का मानना है कि फिल्म की कमाई की रफ्तार आगे चलकर बढ़ेगी। शनिवार और रविवार को फिल्म की कमाई में उछाल देखने को मिल सकता है।
सलमान को अपनी इस फिल्म से काफी उम्मीदें हैं क्योंकि वो पिछले कई समय से बड़े पर्दे से गायब हैं। सलमान के फैंस को ये उम्मीद थी कि ये मूवी उनकी पिछली फिल्मों का रिकॉर्ड तोड़ेगी लेकिन रिकॉर्ड टूटना तो दूर, ये फिल्म पिछली रिलीज फिल्मों से काफी पीछे रह गई है। सलमान की पिछली कुछ फिल्मों के ओपनिंग डे कलेक्शन की बात करें तो किसी का भाई किसी की जान 14वें नंबर पर ठहरती है।
2023 में सिर्फ 4 फिल्मों ने की है अच्छी ओपनिंग
नए साल की शुरुआत हुए चार महीने हो गए है। अप्रैल खत्म होने को आ गया है लेकिन अभी तक सिर्फ चार ही हिंदी फिल्में हैं जिसने पहले दिन 10 करोड़ से ज्यादा का कलेक्शन किया है। शाहरुख खान की पठान ने तो 55 करोड़ के साथ इतिहास की सबसे बड़ी ओपनिंग ली थी। 15.81 करोड़ के साथ किसी का भाई किसी की जान दूसरे नंबर आ गई है।
रणबीर कपूर की फिल्म तू झूठी मैं मक्कार 15.73 करोड़ के साथ इस साल की तीसरी सबसे बड़ी ओपनिंग वाली फिल्म है। वहीं अजय देवगन की भोला 11.20 करोड़ के साथ चौथे नंबर पर है।
कंप्लीट एंटरनेटर है फिल्म, मास ऑडियंस को ध्यान में रख कर बनाई गई है
ये कंप्लीट फैमिली ड्रामा फिल्म है, जिसमें रोमांस तो है, लेकिन एक भी किसिंग सीन नहीं है। ये एक फुल मसाला फिल्म है जिसमें एक्शन, फैमिली ड्रामा, रोमांस, नाच-गाना, कॉमेडी हर एक एंटरटेनिंग एलिमेंट डाला गया है। कहानी एवरेज है, लेकिन अनप्रिडिक्टेबल है। फरहाद सामजी के डायरेक्शन में बनी इस फिल्म में सलमान के अलावा पूजा हेगड़े, वेंकटेश, भूमिका चावला, शहनाज गिल, पलक तिवारी, राघव जुयाल जैसे कई एक्टर्स हैं।
ढाई घंटे की फिल्म किसी का भाई किसी की जान को आप फैमिली के साथ जरूर एंजॉय करेंगे। फिल्म में पूजा हेगड़े के किरदार ने सबका दिल जीत लिया है। उन्होंने पहली बार सलमान के साथ स्क्रीन शेयर किया है। पूरी खबर पढ़ें